Komisijos reglamentas (EB) Nr. 1413/2001
2001 m. liepos 12 d.
šeštą kartą iš dalies keičiantis Reglamentą (EB) Nr. 785/95, nustatantį Tarybos reglamento (EB) Nr. 603/95 dėl bendro sausųjų pašarų rinkos organizavimo taikymo išsamias taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. vasario 21 d. Tarybos reglamentą (EB) Nr. 603/95 dėl bendro sausųjų pašarų rinkos organizavimo [1] su paskutiniais pakeitimais, padarytais Reglamentu (EB) Nr. 1347/95 [2], ypač į jo 18 straipsnį,
kadangi:
(1) Komisijos reglamento (EB) Nr. 785/95, nustatančio Tarybos reglamento (EB) Nr. 603/95 dėl bendro sausųjų pašarų rinkos organizavimo taikymo išsamias taisykles [3], su paskutiniais pakeitimais, padarytais Reglamentu (EB) Nr. 676/1999 [4], 2 straipsnio 1 dalies a punkto trečioje įtraukoje yra nurodyta, kad Tarybos reglamento (EEB) Nr. 1765/92 [5] I priedo 1 punkte išvardytų javų sveiki augalai, nuimti žali su neprinokusiais grūdais, išauginti dirvoje, kuri nebuvo deklaruota paraiškoje pagalbai už plotą gauti, kad būtų paskirta tame reglamente numatyta pagalba už lauko kultūras, yra laikomi "sausuoju pašaru", siekiant, kad pagalba tiems patiems sklypams nebūtų suteikta du kartus.
(2) Pirmiau minėtas Reglamentas (EEB) Nr. 1765/95 buvo panaikintas ir pakeistas Tarybos reglamentu (EB) Nr. 1251/1999 [6].
(3) Todėl reikėtų atitinkamai iš dalies pakeisti Reglamentą (EB) Nr. 785/95.
(4) Šiame reglamente numatytos priemonės atitinka Sausųjų pašarų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 785/95 2 straipsnio 1 dalies a punkto trečia įtrauka pakeičiama taip:
"- Tarybos reglamento (EB) Nr. 1251/1999 [7] I priedo 1 punkte išvardytų javų sveikus augalus, nuimtus žalius su neprinokusiais grūdais, išaugintus dirvoje, kuri nebuvo deklaruota paraiškoje pagalbai už plotą gauti, kad būtų paskirta tame reglamente numatyta pagalba už lauko kultūras,"
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. liepos 12 d.